Kjetil Jansrud
**Kjetil Jansrud** (sündinud 28. augustil 1985 Stavangeris) on Norra mäesuusataja, olümpiavõitja (2014) ja maailmameister (2019).

Jansrud võitis juunioride maailmameistrivõistlustel 13. veebruaril 2004 Mariboris suurslaalomis hõbemedali. 2006. aasta taliolümpiamängudel Torinos oli ta Alpi kahevõistluses kümnes ja 2009. aasta maailmameistrivõistlustel Val-d'Isère'is samal alas üheksas. 2010. aasta OM-il Vancouveris võitis Jansrud suurslaalomis hõbemedali. Suures Alpi kahevõistluses oli ta üheksas ja ülisuurslaalomis kaheteistkümnes.

2015. aasta maailmameistrivõistlustel Beaver Creekis sai ta oma esimese MM-medali, kui võitis Alpi kahevõistluses hõbemedali.

2017. aasta maailmameistrivõistlustel Sankt Moritzis võitis ta hõbemedali ülisuurslaalomis.

2018. aasta taliolümpiamängudel Pyeongchangis tuli ta kiirlaskumises hõbemedalile ja ülisuurslaalomis pronksmedalile.

2019. aasta maailmameistrivõistlustel Åres tuli ta kiirlaskumises maailmameistriks, edestades kodust konkurenti Aksel Lund Svindali kõigest kahe sajandikuga.

Maailma karikasarjas osales Jansrud esimest korda 19. jaanuaril 2003 Wengenis slaalomis. Esimesed MK-võistluste punktid sai ta 3. jaanuaril 2004 Flachaus suurslaalomis, kui ta sai 29. koha. Kümne parema hulka jõudis ta esimest korda 4. detsembril 2005 Beaver Creekis slaalomis, kui oli neljas. Esimest korda jõudis ta poodiumile 10. jaanuaril 2009 Adelbodenis suurslaalomis, kui ta sai kolmanda koha. Esimese etapivõidu sai ta 4. märtsil 2012 Kvitfjellis ülisuurslaalomis.

Jansrud võitis Euroopa karikasarja arvestuses 2005. aastal nii slaalomi- kui ka suurslaalomi karika.

Saavutused
----------

###  Olümpiamängudel

* 2010 Kanada Vancouveris
	+ hõbemedal suurslaalomis
* 2014 Venemaa Sotšis
	+ **olümpiavõitja** ülisuurslaalomis
	+ pronksmedal kiirlaskumises
* 2018 Lõuna-Korea Pyeongchangis
	+ hõbemedal kiirlaskumises
	+ pronksmedal ülisuurslaalomis

### Maailmameistrivõistlustel

* 2015 Ameerika Ühendriigid Beaver Creekis
	+ Hõbe hõbemedal Alpi kahevõistluses
* 2017 Šveits Sankt Moritzis
	+ Hõbe hõbemedal ülisuurslaalomis
* 2019 Rootsi Åres
	+ Kuld **maailmameister** kiirlaskumises

### Juunioride maailmameistrivõistlused

* 2004 Sloveenia Mariboris
	+ Hõbe hõbemedal suurslaalomis

### Maailma karikasarjas

* Üldkarikas
	+ 2. koht: 2015, 2017
* Kiirlaskumise karikas
	+ **1. koht: 2015**
	+ 2. koht: 2017
* Ülisuurslaalomi karikas
	+ **1. koht: 2015, 2017, 2018**
	+ 2. koht: 2014, 2016
* Alpi kahevõistluse karikas
	+ 2. koht: 2018
	+ 3. koht: 2015, 2016

Kjetil Jansrud on osalenud (seisuga 16. veebruar 2019) 315 MK-etapil ja jõudnud esikolmikusse 50 korral, neist 22 etappi on ta võitnud.

#### Maailma karikasarja etapivõidud

| Jrk-nr | Aasta | Kuupäev | Koht | Riik | Ala |
| --- | --- | --- | --- | --- | --- |
| **1.** | 2012 | 4. märts | Kvitfjell |  Norra | ülisuurslaalom |
| **2.** | 2014 | 28. veebruar | Kvitfjell |  Norra | kiirlaskumine |
| **3.** | 2014 | 2. märts | Kvitfjell |  Norra | ülisuurslaalom |
| **4.** | 2014 | 29. november | Lake Louise |  Kanada | kiirlaskumine |
| **5.** | 2014 | 30. november | Lake Louise |  Kanada | ülisuurslaalom |
| **6.** | 2014 | 5. detsember | Beaver Creek |  USA | kiirlaskumine |
| **7.** | 2014 | 20. detsember | Val Gardena |  Itaalia | ülisuurslaalom |
| **8.** | 2015 | 24. jaanuar | Kitzbühel |  Austria | kiirlaskumine |
| **9.** | 2015 | 8. märts | Kvitfjell |  Norra | ülisuurslaalom |
| **10.** | 2015 | 18. märts | Méribel |  Prantsusmaa | kiirlaskumine |
| **11.** | 2015 | 21. detsember | Alta Badia |  Itaalia | paralleelsuurslaalom |
| **12.** | 2016 | 15. jaanuar | Wengen |  Šveits | Alpi kahevõistlus |
| **13.** | 2016 | 6. veebruar | Jeongseon |  Lõuna-Korea | kiirlaskumine |
| **14.** | 2016 | 13. märts | Kvitfjell |  Norra | ülisuurslaalom |
| **15.** | 2016 | 2. detsember | Val-d'Isère |  Prantsusmaa | ülisuurslaalom |
| **16.** | 2016 | 3. detsember | Val-d'Isère |  Prantsusmaa | kiirlaskumine |
| **17.** | 2016 | 16. detsember | Val Gardena |  Itaalia | ülisuurslaalom |
| **18.** | 2016 | 27. detsember | Santa Caterina |  Itaalia | ülisuurslaalom |
| **19.** | 2017 | 25. veebruar | Kvitfjell |  Norra | kiirlaskumine |
| **20.** | 2017 | 26. november | Lake Louise |  Kanada | ülisuurslaalom |
| **21.** | 2018 | 11. märts | Kvitfjell |  Norra | ülisuurslaalom |
| **22.** | 2018 | 24. november | Lake Louise |  Kanada | kiirlaskumine |

Välislingid
-----------

* Kjetil Jansrud FIS-i kodulehel (fis-ski.com)